ایران دؤولت تلویزیونونون خبرینه گؤره، پایتاخت تهراندا مطبوعات کنفرانسی کئچیرن قوه قضائیه سؤزچوسو مسعود ستایشی مهسا امینی‌نین حبسده اولارکن اؤلوموندن سونرا باشلایان اعتراضلار زامانی حبس اولونان نوماییشچی‌لره قارشی ادعانامه لرین حاضیرلاندیغینی بیلدیریب.
ستایشی "بوتون اؤلکه‌ده محکمه پروسه لری باشلاییب. تهران، البرز، اصفهان و کوردوستان ایالت‌لرینده‌کی دادستان لار بونونلا باغلی لیدئرلیک ائدیب‌لر. ادعانامه لرمحکمه‌لره گؤندریلیب" دئیه ایفاده ائدیب.
نوماییش‌لره قاتیلان‌لارلا نوماییش‌لر زامانی "اجتماعی آسایشی پوزان‌لارین" آیریلدیغینی و بو پروسه‌نین داوام ائتدیگینی بیلدیرن ستایشی دئییب:
"جینایت تؤره‌دن‌لر، اینسان‌لارین حقوق‌لارینی پوزان‌لار بیلمه‌لی‌دیرلر کی، محکمه اونلاری ان آغیر شکیلده جزالان‌دیرا‌جاق".
اعتراضلارا تحریک و جاسوسلوق" اتهامی ایله اؤلکه‌ده حبس ائدیلن 2 فرانسا وطنداشی‌نین وضعیتی ایله باغلی سوالا جاواب وئرن ستایشی "بو مهم مسئله اوچون گرگین سوروشدورما آپاریلما‌لی‌دیر. متهم‌لردن
ایستراتژی معلومات‌لار آلیندی" دئییب.
ستایشی سؤزوگئدن سوروشدورما چرچیوه‌سینده فرانسیز محبوس‌لارلا علاقه‌سی معین ائدیلن دیگر شخص‌لرین ده حبس ائدیلدیگینی بیلدیریب.
